PR. GHEORGHE CALCIU 
ORTODOXIA LUI NAE IONESCU 


Nae lonescu este ortodox, tot atat de organic cum este Nae. Nu exista 
aproape nici un articol sau curs universitar in care sa nu fi facut macar o aluzie 
la credinta lui crestin-ortodoxa. 

In randurile care urmeaza nu ne propunem sa facem o incursiune 
analitica in opera sa intreaga. Ar fi nevoie se un spatiu mult mai mare decat cel 
al unui articol de gazeta. 

Ne vom opri insa la Indreptarul ortodox, spre a releva felul in care nae 
Ionescu trateaza marele teme ale crestinismului din perspectiva filozofului 
crestin. 

Voi incepe printr-o marturisire: despre Nae Ionescu stiam cate ceva inca 
din liceu, datorita profesorilor nostri care ii audiasera cursurile - si nu numai 
cei de filosofie -, precum si a unor studenti care ne aduceau cursurile lui. 

Imediat dupa cel de-al doilea razboi mondial, Nae Ionescu incepuse a fi 
citit si se contura in intelegerea noastra cu dimensiuni de legenda. Era atunci 
la moda existentialismul si noi il socoteam pe Nae Ionescu un precursor al 
acestuia in Romania. Scrierile care circulau in taina printre noi erau: Logica, 
Roza Vanturilor, fragmente din cursul lui de Metafizica etc. Ca elevi, le citeam 
cu deliciul fructului interzis. 

Cand am intrat in inchisoare, legenda lui Nae Ionescu a crescut in ochii 
nostri, ai tinerilor de atunci, caci toti intelectualii pe care i-am intalnit in 
detentie, se socoteau elevii lui, chiar daca unii erau ingineri, altii contabili, altii 
militari. Toti vorbeau de el cu pietate. O generatie superba de intelectuali pusi 
dupa gratii si sortiti fara gres exterminarii, pentru a face sa dispara elementele 
de cultura "burgheza" din memoria comuna a unei natiuni. Toti isi trageau seva 
intelectuala si preocuparile filozofice, ca si ancorarea in idealul crestin si 
romanesc de la Nae Ionescu. 

Multi dintre ei au murit in inchisori, cu demnitate si cu sufletul senin. 

Dupa eliberarea din inchisoare, n-am mai putut citi din opera lui Nae 
Ionescu, dar, printre teologi, circulau, mai mult sau mai putin in ascuns, 
lucrarile lui Nichifor Crainic si am fost sedus de mistica lui. Mai sunt si astazi. 
Paralel, am fost ucenic al Parintelui Staniloae, pe care l-am urmat in toata 
pozitia lui dogmatica. 

Nu citisem niciodata, intr-un bloc masiv, asa cum este acest Indreptar 
ortodox, toate articolele despre crestinism ale lui Nae Ionescu, pentru a ma 
lasa influentat de el. 


Influenta nebanuita a lui Nae Ionescu 

In 1987, ma aflam in Europa pentru un ciclu de conferinte privind starea 
Bisericii in Romania. Trecusera doi ani de la venirea mea in vest si un 
cercetator evreu dorit m-a intrebat franc de ce in predicile si studiile mele 
teologice apar atat de frecvent influentele lui Nae Ionescu, asa numitul 
trairirism. 

Am ramas mut. Sunt sigur ca omul si-a inchipuit ca m-a prins cu ceva si 
ca imi cautam o justificare. Nu cunosteam decat vag pozitia lui Nae Ionescu 
fata de ortodoxie, in special, si fata de crestinism, in general. Eram consternat 
de faptul ca eram influentat de cineva pe care nu-l cunosteam sub acest aspect. 

Mi-am marturisit fara jena ignoranta in privinta trairismului naeionescian 
si am afirmat ca, daca m-a influentat cineva, aceia trebuie sa fie Crainic si 
Staniloae. 

Totdodata am decis sa-l citesc pe Nae Ionescu si am constata o intelegere 
profunda si umila a crestinismului si a pozitiei omului in lume, raportat 


neincetat la Dumnezeu. Pentru el, fiinta umana nu este doar o existenta de 
moment, chiar daca rationala, in aceasta lume supusa stricaciunii si mortii, nu 
este un stadiu in cursul evolutiei materiei si al vietuii pe acest pamant, ci este 
un dat metafizic permanent, in sensul durarii spirituale. Fiinta umana are 
valoare numai in raportul ei cu Dumnezeu. 


Combaterea rationalismului cartezian 

Ingrijitorii culegerii au intitulat-o Indreptar ortodox. Din punct de vedere 
al Bisericii, acest titlu este cam pretentios, caci Biserica nu si-a dat girul in 
sensul unui indreptar. Pe de alta parte, nu am gasit vreo deviatie de la credinta 
crestina si ortodoxa in cuprinsul volumului. Iar o carte crestina scrisa de un 
laic are indeobste un impact mai puternic decat una scrisa de un cleric. 

Nae Ionescu este persuasiv, uneori cu umor, alte ori grav, dar niciodata 
exagerat. Este un credincios practicant, iar un practicant, in orice domeniu, 
este si un propovaduitor. 

In articolul "Sufletul mistic", Nae Ionescu descopera o renastere a 
sufletului mistic intre cele doua razboaie si ataca analiza psiho-socilogica prin 
care Radulescu-Motru cauta sa-i explice recrudescenta. Motru credea ca este o 
moda sociala, ca negustorii de idei "comercializau" fenomenul spiritual, in 
sensul speculatiei si, deci, asa cum afirma Nae Ionescu, el confunda efectele cu 
cauzele. Sunt de acord cu acest lucru. Negustorii de idei, comercializatorii 
fenomenelor mistice apar dupa ce fenomenul spiritual s-a manifestat. Nu il 
declanseaza, ci il speculeaza. Ori, in cazul acela spiritul uman se zbatea sa 
scape de sub oprimarea rationalismului cartezian care domina de secole si care 
taiase aripile sufletului. 

Marii mistici ai Rasaritului si cei din Apus au facut totdeauna casa buna 
cu rationalismul adevarat, pentru ca gandirea crestina nu este una absurda. 
Ratiunea ne-a fost data de la Dumnezeu, la creatie, pentru a ne fi treapta 
initiala de suire si carja de inceput in drumul spre cunoasterea Lui. Nae 
Ionescu, filozof si logician, nu s-a desprins niciodata de invatatura bisericii in 
aceasta privinta si a combatut absolutizarea rationalismului, ceea ce imi pare 
un eroism neobisnuit la un profesor de logica. "(...) Noi nu facem decat sa 
lichidam rationalismul; nu rationalismul adevarat cu care misticismul a trait 
totdeauna in cea mai buna pace, ci rationalismul cartezian, care este o 
rasturnare si, mai departe, o falsitate, prin unilateralitate, a celui adevarat. Il 
lichidam" sp. 16t 

Nae Ionescu indica toate caile prin care lumea moderna cauta sa 
lichideze acest rationalism. 


Stiinta si teologie 

Misticismul marelui profesor se exprima si prin atasamentul lui la marii 
mistici ai crestinismului, la Sf. loan Scararu, Sfantul Ioan a Crucii si alti sfinti 
parinti ai bisericii, precursori ai unei gandiri religioase, bine inchegate si pe 
care epoca moderna cauta s-o redescopere, fara a reusi s-o inteleaga total. 
"Schwarmerei" - bazaiala nelinistita - o numeste Nae Ionescu, nu cu ironie, ci 
cu intelegere si compasiune, aceasta cautare confuza si pompoasa din zilele 
noastre. Instrumentele filozofice cu care opereaza in afirmarea pozitiei sale 
fata de credinta sunt foarte seducatoare. Este, fara indoiala, socant sa auzi pe 
un mare filozof si un logician de mana intai afirmand superioritatea teologiei 
fata de stiinta. 

O serie de teologi care incercau sa faca acordul dintre stiinta si teologie 
sucombau in moralism. Ei socoteau ca religia este, in primul rand, un cod de 
comportament moral superior oricarei etici. Nae lonescu a sesizat exact 
pericolul si s-a ridicat impotriva lui. El face o distinctie neta intre religie si 


morala, intr-un articol chiar cu acest titlu. Constata ca un om religios adevarat 
este si un om moral, dar moralitatea sa este numai o consecinta a religiozitati 
lui. "A inlocui religia printr-o predica morala - spune profesorul - inseamna a 
crede.... ca religia poate fi redusa la morala. Asta insa ne-ar indeparta de la 
adevaratul sens al ortodoxiei si ne-ar arunca iremiadiabil in lagarul unui 
<protestantism care a luat campii> (pentru a intrebuinta chiar termenul 
domnului Profesor Iorga)". 

Imi aduc aminte ca profesorii mei de teologie, in special Parintele Rezus, 
care preda Teologia Fundamentala, subliniau si ei aceasta distinctie neta, intre 
morala si religie, pe de o parte, si intre religie si stiinta, pe de alta. 


Despre durere si mantuire 

Ortodoxia vorbeste de Kenoza lui Dumnezeu (umilinta, dezbracarea de 
slava la care a recurs lisus cand s-a intrupat in om pentru noi). Profesorului nu 
i-a scapat nimic din sensurile ortodoxiei, deci nici aceasta. El scrie: "Primul act 
al vietii lui ( a lui Hristos - n. n.) a fost de umilinta si de supunere. Si-a 
recunoscut natura pamantesca atata vreme cat nu-i sosise inca ceasul: si a 
acceptat legea firii in care se intrupase, intelegand ca ceea ce era dumnezeesc 
in El abia mai tarziu trrebuia sa lucreze" sp.40t 

Toata aceasta kenoza este insotita de durere, de suferinta. Nae Ionescu 
recunoaste suferinta drept un dat permanent al existentei omului, o trasatura 
aproape structurala lui, din clipa caderii in pacat. Intr-o scurta incursiune in 
gandirea filozofica si teologica a lumii, el analizeaza pozitia principalelor scoli 
si curente fata de durere. 

Bunaoara, budismul aseaza durerea chiar la baza existentei, afirmand 
prin aceasta caracterul ei de necesitate absoluta. Din aceasta stare, omul se 
smulge prin negarea existentei, adica prin transgresarea din realitate, saltul la 
Nirvana. Dar aceasta iesire este un salt in gol. Nirvana este nonexistenta. 

Recunoscand inteligenta si frumusetea constructiei filozofice a 
moralismului negativ budist, autorul se intreaba retoric "aceasta subtila si 
confuza dialectica, infatisata sub forma unei exagerate cosmogonii, este cu 
adevarat mai impunatoare decat recunoasterea simpla, dar tragica a durerii, 
asa cum o face crestinul?". 


Valorificarea suferintei 

Nici o cultura, nici o filozofie trecuta sau prezenta nu a putut ignora 
suferinta si durerea si a cautat s-o rezolve intr-un anumit fel. Lumea greaca, 
dincolo de estetismul ei senin si de hedonismul afirmat, era profund macinata 
de prezenta durerii in lume, prezenta pe care filosofii cautau s-o explice, s-o 
accepte sau s-o evite. Erosul grec era infratit cu moartea, hedonismul era, de 
fapt, "expresiunea unei dorinti crescute si imputernicite de golul rece al 
durerii" sp. 46t. 

Impotriva acestui estetism festiv si fals, cinismul grec era o sfidare a 
suferintei, fara sa fie o rezolvare a ei. Cinicul nu aducea o solutie umanitatii 
indurerate, ci se insingura, se impunea printr-un prestigiu de orgoliu si de 
dispret fata de ceilalti. Nici o solutie. Pe de alta parte, epicureismul, pe care 
vulgul il intelege gresit ca pe o petrecere continua pentru a evita suferinta, era 
un sistem de purificare prin placere, pana se ajungea la ataraxia lui Epicur, 
care insemna o evaziune in fata suferintei si care trebuia sa duca, in 
consecintele ei ultime, la sinuciderea teoretizata si practicata de Hegesias cel 
intunecat. Acest faliment al gandirii grecesti dovedeste ca ceea ce urmareau 
grecii cu atata staruinta, izgonirea durerii din lume, era o imposibilitate si ca 
dincolo de seninul artei si gandirii grecesti, sta ca o sentinela neagra si 


terifianta suferinta, "care se strecoara pretutindeni, acolo unde nevoia fericirii 
se face simtita" sp. 47t. 

Spre deosebire de toate aceste atitudini prezentate pana aici, 
crestinismului considera durerea ca pe o realitate, dar nu cauta s-o nege, ci s-o 
valorifice. 

"De la rastignire - afirma Nae lonescu - lumea stia ca nu durerea sau 
bucuria, ca atare, sunt hotaratoare pentru suferinta sau bucuria noastra, ci 
atitudinea pe care personalitatea noastra spirituala o pastreaza in fata lor" sp. 
48t. 

In felul acesta, autorul ajunge la convingerea profund crestina ca durerea 
insasi poate deveni un izvor de nesfarsita bucurie, daca se indeplineste un rol 
si capata un sens in efortul nostru de a atinge manturiea. Pentru el, 
crestinismul este o dezlegare dumnezeeasca a problemei lui lov, dreptul care 
sufera. 


Indumnezeirea omului 

Cineva se poate intreba de ce se ocupa Nae Ionescu de aceste probleme, 
de ce nu se limiteaza la filozofie? Insa, el este un filozof crestin si, in aceasta 
caliate, este preocupat de problemele esentiale ale gandirii si destinului uman: 
existenta, moarte, salvare, Dumnezeu, lume. Ca filozof crestin e normal sa dea 
raspuns la toate acestea in sensul religiei crestine. 

Atasat de ortodoxie, Nae lonescu cauta sa-si explice caracteristicile 
specifice ale ortodoxiei si sa nu lase nelamurit nimic din ceea ce este mai 
important in teologie si in practica noastra. 

Vom lasa pentru alta data consideratiile lui Nae Ionescu despre iertare, 
iubire, traditie (sau predanie), catolicism si protestantism. Si vom starui in a 
arata cum intelege el o tema fundamentala a ortodoxiei: invierea Domnului. 
lisus-Dumnezeu, devenit om deplin, biruie pacatul si moartea si innoieste 
intreaga faptura: Hristos - noul Adam. Prin lisus ni se releveaza dumnezeirea, 
dar, in acelasi timp, tot prin El, omul se ridica la cunostinta esentei lui divine. 
Omul este asezat mai presus de ingeri, caci el va tine scaun de judecata pentru 
ingeri, asa cum spune Sf. Apostol Pavel (1 Cor. 6:3). 

Filozoful analizeaza procesul de antropocentrizare a intregului univers, 
inceput de renastere si continuat, in forme schimbate, in epoca moderna. In 
felul acesta, fiinta umana a fost integrata intr-un sistem simplificator, miscare 
pe o singura linie, care este cea a materiei. Dumnezeu, chiar daca nu este 
negat, este scos in afara lumii spre a nu tulbura spiritele simplificatoare. Este 
foarte greu pentru omul de stiinta, ca si pentru filozoful rationalist sa admita 
indumnezeirea omului si, prin el, salvarea intregii firi. 


Invierea Domnului 

Si acum ajungem la Inviere. In articolele despre invierea Domnului, 
filozoful Nae Ionescu lasa locul credinciosului. Textul "Pastele gandului si 
celelalte paste" are un continut de-a dreptul zguduitor. Pastele gandului este 
acela in care "te supui - ceara moale si receptiva - tuturor sugestiilor 
transcendeteii; cand te pregatesti pentru coborarea harului, lasandu-te purtat 
pe unda calda si invaluitoare a cultului - minunata propedeutica la deschiderea 
cerurilor" sp. 56t. Sunt minunate cuvintele lui Nae Ionescu; par rostite de un 
traitor in pustie, cu pietate si cu tristetea constatarii ca un duh protestant 
ameninta sa ucida in noi Pastele gandului pentru a-l inlocui cu o celebrare a 
unui erou sau supraom. 

Tendinta contemporana de a face din Hristos un erou si din procesul si 
rastignirea Lui un fel de "afacere Dreifus" este un pericol mai mare decat 


necredinta. Se incearca inlocuirea Adevarului cu un mit. lar oamenii sunt mari 
amatori de mituri, cu atat mai mult cu cat sunt mai cultivati. 

Patimile, moartea, rastignirea si invierea nu sunt simboluri, ci fapte. Ele 
nu inseamna, ci sunt, caci Pastele sunt dincolo de gand, in inima fiecaruia, 
bucurie. 

Prin invierea Sa, lisus Mantuitorul ne-a daruit invierea. Nae Ionescu 
exclama invingator: "A inviat Hristos!" intr-un articol intitulat astfel. Si spune 
ca sacrificiul moartea, invierea sunt miracole divine care depasesc puterea de 
intelegere a mintii noastre, ca si sfanta Euharistie. In ciuda faptului ca noi nu 
vedem decat paine si vin, realitatea este cea a credintei: acolo sunt trupul si 
sangele Domnului. Nae Ionescu distinge intre obiectul investigatiei si metoda 
de cercetare adecvata: "Inseamna ca exista mai multe planuri de existenta si ca 
pentru fiecare din aceste domenii, noi trebuie sa avem mijloace specifice de 
investigatie. Ca nu putem sa intelegem prin ratiunea noastra decat numai ceea 
ce cade inlauntrul veacului nostru; si ca pentru ceea ce este in afara lui, avem 
nevoie de alte instrumnete, in speta, de credinta" sp. 53t. 

In concluzie, Indreptarul ortodox poate fi o calauza spre cunoasterea lui 
Dumnezeu si a propriilor adancimi. Impactul cartii asupra celor cu sensibilitate 
este puternic. lar pentru sceptici si agnostici, Indreptarul este ca o proba de 
rezistenta. 

